ভারতীয় ক্রিকেটে শোকের ছায়া। রাজকোটে নিজের বাড়িতে শেষ নিঃশ্বাস ত্যাগ করলেন ৮৮ বছরের মুলভ জাদেজা। জাতীয় স্তরে বহুদিন খেলেছেন। স্বাধীনতার পর থেকে ১৯৬৪ সাল পর্যন্ত ৩১টি প্রথম শ্রেণির ম্যাচে খেলেছেন।

এই বিষয়ে অন্যান্য খবর

মাঠেই মৃত্যু ভারতীয় ক্রিকেটারের, শোকের ছায়া গোটা দেশে


১৯ বছরের কেরিয়ারে ৩১টি প্রথম শ্রেণির ম্যাচে তিনি প্রতিনিধিত্ব করেছেন সৌরাষ্ট্র ও রেলওয়েজের হয়ে। ২৬.৯২ গড়ে তাঁর সংগ্রহে ছিল ১৩৭৩ রান। প্রাক্তন ক্রিকেটারের প্রয়াণে শোকপ্রকাশ করেছে সৌরাষ্ট্র ক্রিকেট সংস্থা। প্রচারমাধ্যমে সৌরাষ্ট্র ক্রিকেট অ্যাসোশিয়েশনের মিডিয়া ম্যানেজার হিমাংশু শাহ জানান, ‘‘সৌরাষ্ট্র ক্রিকেট সংস্থার গর্ভনিং বডি ও প্রত্যেকেই অতীত দিনের প্রাক্তন এই ক্রিকেটারের মৃত্যুতে ব্যথিত।’’
১৯৩০-এ গুজরাতের জামনগরে জন্মগ্রহণ করেন মুলভ জাদেজা। ১৯৫২ সালে সৌরাষ্ট্রের অধিনায়কও হন তিনি। মূলত ডানহাতি ব্যাটসম্যান ছিলেন। তবে প্রয়োজনের মুহূর্তে অফ ব্রেক গুগলি বোলিংও করতে পারতেন। গোটা কেরিয়ারে মোট ছ’বার অপরাজিত ছিলেন তিনি। নিজের ৫৭টি ইনিংসে দুটো শতরান সহ সাতটি অর্ধশতরানও করেছিলেন। পাশাপাশি তিনি একটি উইকেটও দখল করেছিলেন। যদিও সেই সময় জাতীয় দলে জায়গা করে নিতে পারেননি তিনি।